Σαλάτα με πολύχρωμες ντομάτες και βινεγκρέτ αντζούγιας
Η βινεγκρέτ αντζούγιας είναι ένας πολύ καλός τρόπος για να προσθέσετε αλμυρές πινελιές στις γλυκές, ζουμερές ντομάτες του καλοκαιριού.
60 ml ελαιόλαδο, 5 φιλέτα αντζούγιας σε λάδι, στραγγισμένα, 1 σκελίδα σκόρδο, λιωμένη, ξύσμα από 2 λεμόνια, 30 ml ξίδι από κόκκινο κρασί, 1.500 γρ. ποικιλία από ντομάτες διαφόρων χρωμάτων (κόκκινες, μαύρες, πράσινες, πορτοκαλί) και μεγεθών, κομμένες καταπώς θέλουμε, 100 γρ. ξερό κρεμμύδι, σε λεπτές φέτες, 1 κουτ. σούπας φύλλα από φρέσκια μαντζουράνα ή ρίγανη, τα φύλλα από 2-3 κλωνάρια μαϊντανού, αλάτι, φρεσκοτριμμένο πιπέρι, 3 αυγά, βρασμένα, κομμένα στη μέση, 8-10 φέτες χαμόν (ή προσούτο), 120 γρ. αρσενικό Νάξου, σε φλοίδες
Για να φτιάξουμε σαλάτα με πολύχρωμες ντομάτες και βινεγκρέτ αντζούγιας, σε ένα κατσαρολάκι ζεσταίνουμε το ελαιόλαδο, τις αντζούγιες, το σκόρδο και το ξύσμα σε μέτρια φωτιά, για 3-4 λεπτά.Ρίχνουμε το ξίδι, προσεκτικά, ζεσταίνουμε για 1 λεπτό και αποσύρουμε.Σε μια σαλατιέρα ανακατεύουμε τις ντομάτες με το κρεμμύδι, τη βινεγκρέτ και τα μυρωδικά και αλατοπίπερο.Σερβίρουμε τη σαλάτα και δίπλα της βάζουμε τα αυγά, το τυρί και το αλλαντικό.
Ντομάτα,Ψάρι